मंत्रिमंडल विस्तार के बाद नई कैबिनेट की पहली बैठक आज, PM मोदी ले सकते हैं अहम फैसले
प्रधानमंत्री नरेंद्र मोदी के नए मंत्रियों के शपथ और मंत्रिमंडल के बंटवारे के बाद आज पीएम मोदी पहली कैबिनेट और फिर मंत्रिपरिषद की बैठक की अध्यक्षता करेंगे।
नई दिल्ली: प्रधानमंत्री नरेंद्र मोदी के नए मंत्रियों के शपथ और मंत्रिमंडल के बंटवारे के बाद आज पीएम मोदी पहली कैबिनेट और फिर मंत्रिपरिषद की बैठक की अध्यक्षता करेंगे। आज शाम 5 बजे विस्तार के बाद नए और पुराने कैबिनेट मंत्रियों की पहली बैठक होगी। इसके दो घंटे बाद शाम 7 बजे मंत्रिपरिषद की बैठक होगी। प्रधानमंत्री मोदी पहले कैबिनेट के मंत्रियों के साथ फिर पूरी मंत्रिपरिषद के साथ सरकार के कामकाज को लेकर बातचीत करेंगे।पीएम मोदी ने आज ही कैबिनेट और काउंसिल ऑफ मिनिस्टर्स दोनों की बैठक बुलाई है। नए मंत्रियों के साथ होने वाली पहली इस बैठक में प्रधानमंत्री नरेंद्र मोदी अहम फैसले कर सकते हैं। शाम पांच बजे से पीएम मोदी की अध्यक्षता में कैबिनेट की बैठक होगी। इसके बाद शाम 7 बजे से मंत्रिपरिषद की बैठक होगी जिसमें कैबिनेट, स्वतंत्र प्रभार और राज्य मंत्री हिस्सा लेंगे। काउंसिल ऑफ मिनिस्टर्स की बैठक में प्रधानमंत्री नरेंद्र मोदी सरकार का विजन शेयर करेंगे।केंद्रीय कैबिनेट के सबसे बड़े विस्तार के साथ ही प्रधानमंत्री नरेन्द्र मोदी की नई टीम का ऐलान हो चुका है। शपथ ग्रहण के बाद मंत्रियों को उनके पोर्टफोलियो अलॉट कर दिए गए हैं। अब आज से नए मंत्री चार्ज लेना शुरू कर देंगे। केंद्रीय मंत्रिमंडल के सभी नए मंत्री आज अपना कामकाज संभालेंगे। नए कैबिनेट मंत्री जी किशन रेड्डी आज सुबह 9.30 बजे से अपने रोल में दिखेंगे। पशुपति पारस आज दोपहर 2 बजे फूड एंड प्रोसेसिंग मंत्री के तौर पर अपनी जिम्मेदारी संभालेंगे। वहीं दूसरे मंत्री भी अब से थोड़ी देर बाद अपने-अपने मंत्रालय पहुंचना शुरू कर देंगे।ये है पीएम मोदी की नई टीमबुधवार को कुल 43 मंत्रियों ने शपथ ली जिनमें से 36 नए चेहरे हैं जबकि 7 मंत्री ऐसे हैं जिनका प्रमोशन किया गया है। नए चेहरों में 7 महिला मंत्री हैं और इन सबके बीच सबसे चौंकाने वाली खबर है। 12 मंत्रियों की छुट्टी हुई है जिनमें रविशंकर प्रसाद, प्रकाश जावड़ेकर और रमेश पोखरियाल निशंक जैसे बड़े नाम शामिल हैं।